**CENU APTAUJA NR. TNPz 2024/14**

**“Munīcijas piegāde mācību treniņu procesa nodrošināšanai Talsu novada Sporta skolai”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmeta apraksts:** “Munīcijas piegāde mācību treniņu procesa nodrošināšanai Talsu novada Sporta skolai” saskaņā ar Tehnisko specifikāciju un tehnisko piedāvājumu (1. pielikums).
	2. **Paredzamais līguma izpildes laiks:** 1 (viena) mēneša laikā no Līguma noslēgšanas brīža.
	3. **Preču piegādes adrese:** Kareivju iela 12, Talsi, Talsu novads, LV-3201.
	4. Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams piegādes veikšanai, pieprasīšanai, apstiprināšanai un saņemšanai Talsu novada Sporta skolā.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2024. gada 11. aprīlim plkst. 10.00.**
	2. Kontaktpersona: Talsu novada Sporta skolas sporta organizators Kārlis Vanags, tālrunis 26394514.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums TNPz 2024/14 “Munīcijas piegāde mācību treniņu procesa nodrošināšanai Talsu novada Sporta skolai”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendents ir licencēts veikt sporta šaujamieroču munīcijas realizāciju saskaņā ar Ieroču aprites likumu un Ministru kabineta 2019. gada 7. maija noteikumiem Nr. 188 “Licences izsniegšanas kārtība komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtība un apmērs” vai atbilstoši reģistrācijas valsts normatīvo aktu prasībām. Pretendentam jāiesniedz spēkā esoša speciāla atļauja (licence) par tiesībām veikt sporta šaujamieroču munīcijas realizāciju (atvasinājums) vai apliecinājums, ka līdz līguma noslēgšanas brīdim pretendents iegūs speciālo atļauju (licenci) ieroču, munīcijas un speciālo līdzekļu realizācijai.
	3. Pretendentam iepriekšējo 3 (trīs) gadu laikā (2021., 2022., 2023. gads un 2024. gada periods līdz piedāvājumu iesniegšanai dienai) ir pieredze vismaz 1 (viena) līguma izpildē, kura ietvaros veikta sporta ieroču munīcijas piegāde. Pretendentam jāiesniedz pieredzes apraksts atbilstoši 3. pielikumam.
	4. Pretendentam jāpievieno vismaz 1 (viena) pozitīva atsauksme vai izziņa par 3.3. punktā prasīto pieredzi, kurā jāietver informācija par veikto piegādi. Ja pretendents objektīvu iemeslu dēļ nevar iesniegt prasīto atsauksmi vai izziņu no pasūtītāja, jāiesniedz cits dokuments, kas apliecina pretendenta pieredzes atbilstību nolikuma prasībām.
	5. Piedāvājumam pilnībā jāatbilst Instrukcijā pretendentam un tehniskajā specifikācijā un tehniskajā piedāvājumā noteiktajām prasībām (1. pielikums).
	6. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums), kurā jānorāda kopējā līguma summa ar diviem cipariem aiz komata un aizpildītu tehnisko specifikāciju un tehnisko piedāvājumu (1. pielikums).
	7. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvātā cena nedrīkst pārsniegt 9999,99 *euro* bez PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc rēķina saņemšanas e-pastā: sportaskola@talsi.lv.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā un tehniskajā piedāvājumā noteiktajām prasībām, kā arī citos gadījumos, kas noteikti normatīvajos aktos.